Сом мелуан 49-м щIигъу хухах
2016 гъэм и накъыгъэ — бадзэуэгъуэ мазэхэм дунейм и щытыкIэ гугъухэм къыхуихьа хэщIыныгъэхэр ирагъэкIуэдыжын папщIэ Урысей Федерацэм и Правительствэм и Iэтащхьэм и унафэм ипкъ иткIэ Къэбэрдей-Балъкъэрым сом мелуан 49-м щIигъу хухахынущ.
«2016 гъэм накъыгъэм и 26-м щыщIэдзауэ бадзэуэгъуэм и 8 пщIондэ Къэбэрдей-Балъкъэр Республикэм и щIыналъэм уэшхуэ зыхэлъу щыIа уэлбанэ инымрэ жьапщэ лъэщымрэ къахьа хэщIыныгъэхэр щрагъэкъужкIэ халъхьэн папщIэ КъызэрымыкIуэ щытыкIэхэр къэмыгъэхъунымрэ дунейм и къэхъукъащIэ шынагъуэхэр гъэкIуэдыжынымкIэ Урысей Федерацэм и Правительствэм и гъэтIылъыгъэ фондым къыхэкIыу Къэбэрдей-Балъкъэр Республикэм и Правительствэм хухэхын бюджет мылъкуу сом мин 49450-рэ, абы щыщу:
сом мин 20250-рэ — цIыхухэм зэуэ хухах материальнэ дэIэпыкъуныгъэ иратын папщIэ;
сом мин 28800-рэ — япэу зыхуеину мылъкум щыщ зэрафIэкIуэдам папщIэ цIыхухэм ахъшэкIэ дэIэпыкъуныгъэ иратын папщIэ:
сом мин 400 — япэу зыхуеину мылъкур зэрыщыту зэрафIэкIуэдам папщIэ цIыхухэм ахъшэкIэ дэIэпыкъуныгъэ иратын папщIэ», — итщ унафэм.
Ярославская Маринэ.
